মাধ্যমিক পরীক্ষার দিনগুলিতে ট্র্যাফিকে একগুচ্ছ রদবদল, প্রয়োজনে গাড়ি ঘুরিয়ে দেওয়া হবে

ওয়েবডেস্ক- রাজ্যে মাধ্যমিক পরীক্ষা (Secondary Examination) শুরু হতে চলেছে। আগামী ২ ফেব্রুয়ারি (2 February) মাধ্যমিক পরীক্ষা। ভোটের আগেই মাধ্যমিক পরীক্ষা নিয়ে তৎপর রাজ্য সরকার (State Government)। পরীক্ষার্থীরা যাতে নির্বিঘ্নে পরীক্ষাকেন্দ্রে পৌঁছতে পারে, সেই নিয়ে নজর দিয়ে এবার ট্র্যাফিকে একগুচ্ছ বদল কলকাতা পুলিশ। ভারী যানবাহন চলাচল নিয়ন্ত্রিত থাকবে। পুলিশ কমিশনার মনোজ কুমার বর্মা (Police Commissioner Manoj Kumar Verma) বিজ্ঞপ্তি জারি করে সেই কথা জানিয়ে দিয়েছেন। কলকাতা পুলিশের অধীনে থাকা এলাকায় সকাল ৬টা থেকে ১২টা পর্যন্ত পণ্যবাহী যান চলাচল করতে পারবে না।

তবে জরুরি পরিষেবার পণ্য যেমন এলপিজি, পেট্রোলিয়াম, তেল, লুব্রিকেন্ট, অক্সিজেন, দুধ, ওষুধ, সব্জি, ফল, মাছ বহনকারী যানগুলি সকাল ৮ টা পর্যন্ত কলকাতার রাস্তায় চলাচল করতে পারবে। মাধ্যমিক পরীক্ষা কেন্দ্রের সামনে যান নিয়ন্ত্রণ করা হবে, প্রয়োজনে যানবাহন ঘুরিয়ে দেওয়া হবে।

আরও পড়ুন – ভোটের আগেই SSC গ্রুপ সি ও গ্রুপ ডি লিখিত পরীক্ষা, বিজ্ঞপ্তি জারি

পরীক্ষার সময় যে সমস্ত বিধিনিষেধ জারি থাকবে, তার সঙ্গে এই গুলিও লাগু থাকবে বলে কলকাতা পুলিশ জানিয়েছে। চলতি বছরে মাধ্যমিক পরীক্ষা রয়েছে ২, ৩, ৬, ৭, ৯, ১০, ১১, ১২ তারিখে। বিধানসভা ভোটের আগেই মাধ্যমিক পরীক্ষা হবে। ২০ জানুয়ারিতে মাধ্যমিকের অ্যাডমিট কার্ড বিলি করা সম্পূর্ণ হয়েছে বলে জানিয়েছে মধ্যশিক্ষা পর্ষদ।