রামলীলা ময়দানে বিক্ষোভ কর্মসূচিতে ওয়েস্ট বেঙ্গল সিভিল ডিফেন্স কর্মীরা

ওয়েবডেস্ক- ওয়েস্ট বেঙ্গল ডিজাস্টার ম্যানেজমেন্ট অ্যান্ড সিভিল ডিফেন্স ফাইটার অ্যাসোসিয়েশন (West Bengal Disaster Management and Civil Defence Fighters Association) এর পক্ষ থেকে আজ অবস্থান বিক্ষোভ ও মিছিল কর্মসূচি আয়োজন করা হয় রামলীলা ময়দানে। রাজ্য সরকারের (State Government) প্রতি বঞ্চনার অভিযোগে সরব তারা।

অভিযোগ, দীর্ঘদিন ধরে রাজ্য সরকারের দিক থেকে পাওয়া আশ্বাস দেওয়া হলেও সেগুলি পূরণ করা হয়নি। এই কারণেই বৃহত্তর আন্দোলনের ডাক দিলেন ওয়েস্ট বেঙ্গল ডিজাস্টার ম্যানেজমেন্ট এন্ড সিভিল ডিফেন্স ফাইটার অ্যাসোসিয়েশনের যোদ্ধারা। তার পাশাপাশি ‘সিভিল ডিফেন্স আপদ মিত্র বঞ্চিত বিপর্যয় যোদ্ধাদের’ মাসে ৩০ দিনের কাজ সহ ৬০ বছরে এর স্থায়ীকরণের দাবিতে বিক্ষোভ দেখায় তারা। দীর্ঘদিনের যন্ত্রণা পীড়ন বন্ধের দাবিতে মুখ্যমন্ত্রী নজর কাড়তে আজকের এই কর্মসূচি।

আরও পড়ুন- ‘বর্বর, অমানবিক,’ আশা কর্মীদের বিক্ষোভে বাধা প্রসঙ্গে বিস্ফোরক শুভেন্দু

ভোটের আগেই ক্রমেই উত্তপ্ত হচ্ছে রাজ্যের পরিবেশ। আশাকর্মীদের বিক্ষোভে ধুন্ধুমার রাজ্য-রাজনীতি। বেতন বৃদ্ধির দাবিতে দীর্ঘদিন ধরেই আন্দোলনে সামিল রয়েছেন আশাকর্মীরা। এই মুহূর্তে তাঁরা প্রত্যেকে ৫২৫০ টাকা বেতন পান। বর্তমান বাজারে সেই টাকায় তাঁদের চলে না, তাই অন্ততপক্ষে ১৫ হাজার টাকা বেতনের দাবিতে আন্দোলন চালিয়ে যাচ্ছেন তাঁরা।

আশাকর্মীদের (Asha Workers Swasthya Bhawan Abhijan) দাবি, গত ১৫ তারিখ তাঁরা সময় চেয়েছিলেন কিন্তু স্বাস্থ্য সচিব জানান তিনি ছুটিতে থাকবেন। তাই ২১ তারিখ আসতে বলা হয়েছিল। সেইমতোই আজ স্বাস্থ্যভবন অভিযান কর্মসূচি নিয়েছিলেন আন্দোলনকারীরা। কিন্তু মঙ্গলবার রাত থেকেই পুলিশের বাধার মুখে পড়তে হয়েছে। শিয়ালদা স্টেশনে ধরপাকড়, আশাকর্মীদের আটক অভিযান ঘিরে তীব্র উত্তেজনা ছড়িয়ে পড়েছে। আটক করে নিয়ে যাওয়া হলেও স্লোগান থামেনি তাঁদের। আগামীকাল ধিক্কার দিবসের ডাক দিয়েছেন তারা। জেলায় জেলায় ব্লকে ব্লকে এই আন্দোলন চালাবেন তারা।